ત્રણ દિવસ પહેલાં પાસ કન્વીનર હાર્દિક પટેલની એક આપત્તિજનક વીડિયો ક્લિપ વાયરલ થઇ હતી. આ અંગે ગુરૂવારે પાસ દ્વારા પત્રકાર પરિષદ સંબોધી હતી. પાસ કન્વીનર દિનેશ બાંભણિયાએ આ પત્રકાર પરિષદ સંબોધતા હાર્દિક પટેલની વાયરલ થયેલ તમામ વીડિયો ક્લિપ અને સીડી નકલી હોવાનું જણાવ્યું હતું અને સાથે જ આનો આરોપ ભાજપ પર મુક્યો હતો. તેમણે કહ્યું હતું કે, હાર્દિકને બદનામ કરવા માટે ભાજપ દ્વારા જ આ સીડીઓ બનાવવામાં આવી હતી. તેમના ઇશારે જ આ સીડીઓ વાયરલ થઇ છે. તેમણે લગભગ 52 સીડીઓ બનાવી છે, જેમાંની 22 સીડી હાર્દિક પટેલ અંગે છે અને અન્ય સીડીઓ પાસના બીજા કન્વીનરોની છે, જે ભાજપના ઇશારે ધીરે-ધીરે વાયરલ થશે. નારાયણ સાંઇની માફક હાર્દિકને જેલમાં મોકલવા માટે આ કાવતરું ઘડવામાં આવ્યું હતું.